Mandag blev det offentliggjort, hvem der får årets ordkraft-pris, der uddeles i forbindelse med festivalen Ordkraft, der foregår i Nordkraft i Aalborg. Dette års modtager er forfatteren Bent Haller fra Thisted. Den 66-årige forfatter har udgivet flere end 50 værker. Prisen uddeles til en person, der har formået at sætte ord på Nordjylland og på det nordjyske, så den regionale kultur i bred forstand når ud over regionsgrænsen. - Bent Haller får prisen i år, fordi han har et af Danmarks mest alsidige forfatterskaber, og det har han haft i rigtigt rigtigt mange år. Faktisk siden midten af 1970erne. Og når det nu er en af Danmarks mest alsidige forfattere, og han oveni købet er Nordjyde, så er det oplagt, siger Ove Hesselbjerg Rasmussen, der er redaktør på Ordkraft.

Opsummering:
Forfatteren Bent Haller fra Thisted modtager årets ordkraft-pris.